एशियाना एयरलाइंस
एशियाना एयरलाइन्स कोरियाई एयर के साथ दक्षिण कोरिया की दो प्रमुख एयर लाइन्स में से एक हैं। एशियाना का मुख्यालय सीओल के एशियाना टाउन बिल्डिंग में हैं। एयरलाइन्स का घरेलु केंद्र गिम्पो अंतराष्ट्रीय हवाई अड्डा में हैं एवं अंतराष्ट्रीय केंद्र इनचेओं हवाई अड्डे में हैं। स्टार अलायन्स के सदस्य होने के नाते य १४ घरेलु, ९० अंतराष्ट्रीय यात्री, एवं २७ कार्गो रूट पर सारे एशिया, यूरोप, उत्तरी अमेरिका एवं ओसेनाइआ में संचालन करती हैं। दिसमबर २०१४ तक इस कंपनी में १०,१८३ कर्मचारी कार्यरत हैं। एशियाना के ज्यादातर पायलट, जमीनी कर्मचारी एवं फ्लाइट परिचालक सीओल में स्तिथ हैं। एशियाना एयरलाइंस, एयर बुसान में सबसे बड़ी शेयरधारक है। एयर बुसान, बुसान मेट्रोपोलिटन सिटी के साथ एक कम लागत वाली क्षेत्रीय वाहक संयुक्त उद्यम है। वर्तमान में एशियाना, दक्षिण कोरिया की राष्ट्रीय फुटबॉल टीम और राष्ट्रपति कप 2015 का अधिकृत प्रायोजक है।